Op 7 Oktober het VLV Prieska vir die eerste keer na Maart se baie suksesvolle konferensieaanbieding en neëntigste verjaarsdagvieringe van die Tak en die Sirkel, bymekaargekom. Enersyds was dit om mekaar darem net weer in die oë te kyk (alhoewel elkeen agter ’n masker verberg was) en andersyds het dit sommer ook as afsluiting vir die ongewone jaar met die Covid 9-pandemie gedien.
Nadat die VLV-sake afgehandel is, het ons ’n hond uit ’n bos gekuier, geskerts, gelag, vertel en sommer net die samesyn geniet.